CELEX: 32008R1107
Language: fi
Date: 2008-11-07 00:00:00
Title: Komission asetus (EY) N:o 1107/2008, annettu 7 päivänä marraskuuta 2008 , lannoitteita koskevan Euroopan parlamentin ja neuvoston asetuksen (EY) N:o 2003/2003 muuttamisesta sen liitteiden I ja IV mukauttamiseksi tekniikan kehitykseen (ETA:n kannalta merkityksellinen teksti)

8.11.2008   
            
            
               FI
            
            
               Euroopan unionin virallinen lehti
            
            
               L 299/13
            
         
      KOMISSION ASETUS (EY) N:o 1107/2008,
   annettu 7 päivänä marraskuuta 2008,
   lannoitteita koskevan Euroopan parlamentin ja neuvoston asetuksen (EY) N:o 2003/2003 muuttamisesta sen liitteiden I ja IV mukauttamiseksi tekniikan kehitykseen
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon lannoitteista 13 päivänä lokakuuta 2003 annetun Euroopan parlamentin ja neuvoston asetuksen (EY) N:o 2003/2003 (1) ja erityisesti sen 31 artiklan 1 ja 3 kohdan,
   sekä katsoo seuraavaa:
   
               (1)
            
            
               Asetuksen (EY) N:o 2003/2003 3 artiklassa säädetään, että lannoitteesta, joka kuuluu johonkin liitteessä I lueteltuun lannoitetyyppiin ja joka täyttää tässä asetuksessa säädetyt edellytykset, saadaan käyttää nimitystä ”EY-lannoite”.
            
         
               (2)
            
            
               Ammoniumsulfaatti ja kalsiumnitraatti sisältyvät asetuksen (EY) N:o 2003/2003 liitteessä I lueteltuihin lannoitetyyppeihin. Näiden kahden lannoitetyypin yhdistelmiä ei kuitenkaan voida nimetä EU-lannoitteiksi. Koska ammoniumsulfaatin ja kalsiumnitraatin yhdistelmiä on käytetty menestyksekkäästi kahdessa jäsenvaltiossa, tällaiset yhdistelmät olisi hyväksyttävä EY-lannoitteiksi, jotta viljelijät koko EU:n alueella saisivat niitä helpommin käyttöönsä.
            
         
               (3)
            
            
               Monet pääravinteena käytettävät typpeä sisältävät lannoitetyypit, jotka on lueteltu liitteessä I, vapauttavat typpeä liian nopeasti, jolloin kasvi ei kykene hyödyntämään sitä täysin, ja ylijäävä typpi saattaa aiheuttaa haittaa ympäristölle.
            
         
               (4)
            
            
               Asetuksen (EY) N:o 2003/2003 liitteessä I lueteltujen kahden EY-lannoitetyypin osalta disyaanidiamidin, joka on yksi monista nitrifikaation estoaineista, lisääminen lannoitteeseen voi estää tällaisia mahdollisia ympäristöhaittoja. Muut EY-lannoitetyypit saattavat sisältää typpeä sellaisessa muodossa, johon nitrifikaation estoaineet eivät tehoa. Näille tyypeille ureaasin estoaineet voivat olla sopiva vaihtoehto.
            
         
               (5)
            
            
               Jotta nitrifikaation ja ureaasin estoaineista saatavat agronomiset ja ympäristöön liittyvät hyödyt olisivat laajemmin saatavilla, nitrifikaation tai ureaasin estoaineet olisi sallittava useimmissa typpilannoitetyypeissä; lisäksi useampien estoainetyyppien käyttö olisi sallittava.
            
         
               (6)
            
            
               Asetuksen (EY) N:o 2003/2003 liitteeseen I olisi sen vuoksi sisällytettävä luettelo sallituista nitrifikaation ja ureaasin estoaineista.
            
         
               (7)
            
            
               Asetuksen (EY) N:o 2003/2003 liitteessä IV kuvataan yksityiskohtaisesti analyysimenetelmät, joita on käytettävä EY-lannoitteiden ravinnepitoisuuden mittaamisessa. Näitä kuvauksia olisi tarpeen mukauttaa jodipitoisuuden osalta, jotta niiden analyysiarvot olisivat oikein.
            
         
               (8)
            
            
               Sen vuoksi asetusta (EY) N:o 2003/2003 olisi muutettava.
            
         
               (9)
            
            
               Tässä asetuksessa säädetyt toimenpiteet ovat asetuksen (EY) N:o 2003/2003 32 artiklan nojalla perustetun komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   1.   Muutetaan asetuksen (EY) N:o 2003/2003 liite I tämän asetuksen liitteen I mukaisesti.
   2.   Muutetaan asetuksen (EY) N:o 2003/2003 liite IV tämän asetuksen liitteen II mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2008.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EUVL L 304, 21.11.2003, s. 1.
   
      LIITE I
      Muutetaan asetuksen (EY) N:o 2003/2003 liite I seuraavasti:
      
                  1)
               
               
                  Korvataan taulukossa A.1 lannoitetyyppi 4 ”ammoniumsulfaatti” seuraavasti:
                  
                              ”4
                           
                           
                              Ammoniumsulfaatti
                           
                           
                              Kemiallinen valmiste, joka sisältää pääasiassa ammoniumsulfaattia ja mahdollisesti kalsiumnitraattia enintään 15 %.
                           
                           
                              19,7 % N
                              Typpi ilmoitetaan kokonaistyppenä.
                              Nitraattityppeä enintään 2,2 % N, jos kalsiumnitraattia on lisätty.
                           
                           
                              Kun tuote saatetaan markkinoille ammoniumsulfaatin ja kalsiumnitraatin yhdistelmänä, nimen on sisällettävä ilmaisu ’enintään 15 % kalsiumnitraattia’.
                           
                           
                              Ammoniumtyppi.
                              Kokonaistyppi, jos kalsiumnitraattia on lisätty.”
                           
                        
            
                  2)
               
               
                  Poistetaan taulukossa A.1 lannoitetyypit 16, 17 ja alaviite a. Lannoitetyypistä 18 tulee tyyppi 16.
               
            
                  3)
               
               
                  Lisätään F jakso seuraavasti:
                  ”F.   Nitrifikaation ja ureaasin estoaineet
                  Jäljempänä taulukossa F.1 ja F.2 lueteltuja ureaasin ja nitrifikaation estoaineita voidaan lisätä liitteessä I olevassa A.1, B.1, B.2, B.3, C.1 ja C.2 jaksossa lueteltuihin typpilannoitetyyppeihin edellyttäen, että
                  
                              1)
                           
                           
                              vähintään 50 prosenttia lannoitteen kokonaistyppipitoisuudesta muodostuu sarakkeessa 3 eritellyistä typen muodoista;
                           
                        
                              2)
                           
                           
                              ne eivät kuulu sarakkeessa 4 mainittuihin lannoitetyyppeihin.
                           
                        Lannoitteiden, joihin on lisätty taulukossa F.1 lueteltu nitrifikaation estoaine, tyyppinimessä on oltava seuraava ilmaisu: ’jossa on nitrifikaation estoaine ([nitrifikaation estoaineen tyyppinimi])’
                  Lannoitteiden, joihin on lisätty taulukossa F.2 lueteltu ureaasin estoaine, tyyppinimessä on oltava seuraava ilmaisu: ’jossa on ureaasin estoaine ([ureaasin estoaineen tyyppinimi])’.
                  Markkinoille saattamisesta vastuussa olevan on toimitettava jokaisen pakkauksen yhteydessä, tai kun kyseessä on toimitus irtotavarana, kaikkien saateasiakirjojen yhteydessä, mahdollisimman täydelliset tekniset tiedot. Näiden tietojen perusteella lannoitteen käyttäjän on erityisesti pystyttävä määrittelemään kasvatettaville kasveille soveltuvat käyttömäärät ja -ajoitukset.
                  Uusia nitrifikaation estoaineita tai ureaasin estoaineita voidaan sisällyttää taulukkoon FI tai F2 sen jälkeen, kun näitä yhdisteitä varten laadittavien ohjeiden mukaisesti toimitetut tekniset asiakirjat on arvioitu.
                  F.1   Nitrifikaation estoaineet
                  
                              N:o
                           
                           
                              Nitrifikaation estoaineen tyyppinimi ja koostumus
                           
                           
                              Estoaineen vähimmäis- ja enimmäispitoisuus painoprosentteina ammoniakkityppenä ja ureatyppenä esiintyvän typen kokonaismäärästä.
                           
                           
                              EY-lannoitetyypit, joissa estoainetta ei saa käyttää
                           
                           
                              Niiden nitrifikaation estoaineiden kuvaus, joiden sekoitukset sallitaan
                              Sallittu suhde
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              Disyaanidiamidi
                              ELINCS N:o 207–312–8
                           
                           
                              Vähintään 2,25
                              Enintään 4,5
                           
                           
                               
                           
                           
                               
                           
                        
                     
                  F.2   Ureaasin estoaineet
                  
                              N:o
                           
                           
                              Ureaasin estoaineen tyyppinimi ja koostumus
                           
                           
                              Estoaineen vähimmäis- ja enimmäispitoisuus painoprosentteina ureatyppenä esiintyvän typen kokonaismäärästä
                           
                           
                              EY-lannoitetyypit, joissa estoainetta ei saa käyttää
                           
                           
                              Niiden ureaasin estoaineiden kuvaus, joiden sekoitukset sallitaan
                              Sallittu suhde
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              N-(n-butyyli) tiofosforihappotriamidi (NBPT)
                              ELINCS N:o 435–740–7
                           
                           
                              Vähintään 0,09
                              Enintään 0,20”
                           
                           
                               
                           
                           
                               
                           
                        
            
   
      LIITE II
      Muutetaan asetuksen (EY) N:o 2003/2003 liitteessä IV oleva jakso B seuraavasti:
      
                  1)
               
               
                  Korvataan Menetelmän 2.3.2 kohdan 4.11 huomautuksessa oleva toinen, kolmas ja neljäs alakohta seuraavasti:
                  ”Titrataan 0,05-molaarisella jodiliuoksella (I2) tärkkelysliuoksen toimiessa indikaattorina.
                  1 ml 0,05-molaarista jodiliuosta (I2) vastaa 0,01128 g:aa SnCl2·2H2O:ta.
                  Näin valmistetussa liuoksessa olevasta tinasta on vähintään 80 % oltava kaksiarvoisessa muodossa. Titrauksessa on käytettävä vähintään 35 ml 0,05-molaarista jodiliuosta (I2).”
               
            
                  2)
               
               
                  Korvataan menetelmän 2.6.1 kohdan 4.11 huomautuksessa oleva toinen, kolmas ja neljäs alakohta seuraavasti:
                  ”Titrataan 0,05-molaarisella jodiliuoksella (I2) tärkkelysliuoksen toimiessa indikaattorina.
                  1 ml 0,05-molaarista jodiliuosta (I2) vastaa 0,01128 g:aa SnCl2·2H2O:ta.
                  Näin valmistetussa liuoksessa olevasta tinasta on vähintään 80 % oltava kaksiarvoisessa muodossa. Titrauksessa on käytettävä vähintään 35 ml 0,05-molaarista jodiliuosta (I2).”